
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Lučenec 22T/39/2026 6626010262 28. 05. 2026 JUDr. Tatiana Kovácsová ECLI:SK:OSLC:2026:6626010262.2
TRESTNÝ ROZKAZ V MENE SLOVENSKEJ REPUBLIKY Okresný súd Lučenec samosudkyňou JUDr. Tatianou Kovácsovou, podľa § 353 ods. 1 Trestného poriadku v spojení s § 241 ods. 1 písm. j) Trestného poriadku dňa 28.05.2026, takto rozhodol: Obvinený A. B., nar. XX.XX.XXXX v C., trvale bytom D. D. XX, prechodne bytom E. F., C., živnostník, sa uznáva
za vinného , že
dňa 29.09.2025 v čase asi o 18:52 hod. v C. po ceste č. F. na ulici G. H. I. viedol osobné motorové vozidlo zn. BMW X6, EČ: J., kde sa plne nevenoval vedeniu vozidla a dostatočne nesledoval situáciu v cestnej premávke, nedbal na zvýšenú opatrnosť voči chodcom, v dôsledku čoho nedal prednosť po priechode pre chodcov idúcim chodkyniam prechádzajúcim cez vozovku z jeho pohľadu zľava doprava v smere k Základnej umeleckej škole, pričom zachytil prednou časťou vozidla chodkyňu K. I., následkom čoho došlo k jej pádu na vozovku a táto pri nehode utrpela zranenia a to povrchovú odreninu tváre vpravo, zlomeninu čelovej kosti vpravo s posunom úlomkov – stropu očnice, zlomeninu jarmového oblúku vpravo bez posunu úlomkov, zlomeninu vonkajšej steny očnice s posunom úlomkov, otras mozgu ľahkého stupňa, pomliaždenie hrudníka vpravo ťažšieho stupňa a povrchovú odreninu ľavého lýtka, ktoré si u nej vyžiadalo dobu liečby a PN v trvaní od 29.09.2025 do 07.11.2025, t. j. 40 dní a takým konaním obvinený porušil ustanovenia § 3 ods. 2 písm. a), § 4 ods. 1 písm. c), e), f), zákona č. 8/2009 Z. z. o cestnej premávke v znení neskorších predpisov, teda inému z nedbanlivosti ublížil na zdraví tým, že porušil dôležitú povinnosť uloženú mu podľa zákona, čím spáchal prečin ublíženia na zdraví podľa § 158 Trestného zákona. Za to sa odsudzuje podľa § 158 Tr. zákona na trest odňatia slobody v trvaní 5 (piatich) mesiacov. Podľa § 49 ods. 1 písm. a) Tr. zák. súd obvinenému výkon trestu podmiene č n e o d k l a d á a podľa § 50 ods. 1 Tr. zák. určuje skúšobnú dobu v trvaní 18 (osemnásť) mesiacov. Podľa § 61 ods. 1, 2 Tr. zák. súd obvinenému ukladá trest zákazu činnosti vedenia motorových vozidiel všetkého druhu v trvaní 18 (osemnásť) mesiacov. Podľa § 287 ods. 1 Tr. por. je obvinený p o v i n n ý nahradiť poškodenej poisťovni L. M. N., J., O. O. P. X, XXX XX Q., F.: XXXXXXXX na účet vedený v R. N.
IBAN: O. XXXX XXXX XXXX XXXX XXXX, SWIFT/BIS kód: O., VS: XXXXXXXXXX, KS: 0058, SS: 13093 škodu vo výške 2.841,25 eur. Podľa § 288 ods. 1 Tr. por. sa poškodená K. I., nar. XX.X.XXXX, trvale bytom S. R. XXXX/XX, XXX XX C. so svojím nárokom na náhradu škody o d ka z u j e na civilný proces. Poučenie: Trestný rozkaz má povahu odsudzujúceho rozsudku. Obvinený a osoby, ktoré sú oprávnené podať v jeho prospech odvolanie, ako aj prokurátor môžu podať proti trestnému rozkazu odpor. Odpor sa podáva na súde, ktorý trestný rozkaz vydal, a to do ôsmich dní od jeho doručenia. Osobám, ktoré môžu podať odvolanie v prospech obvineného okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr. Na navrátenie lehoty sa primerane použije ustanovenie § 64. Proti výroku o náhrade škody, ktorým bola priznaná náhrada škody, môže poškodený podať odpor na tunajšom súde, a to do ôsmich dní odo dňa jeho doručenia. Ak proti trestnému rozkazu podala oprávnená osoba podľa odseku 1 v lehote odpor, samosudca rozhodne podľa § 241 ods. 1 písm. j) o prijatí obžaloby a nariadi vo veci hlavné pojednávanie; pri prejednávaní veci na hlavnom pojednávaní nie je samosudca viazaný právnou kvalifikáciou ani druhom a výmerou trestu obsiahnutými v trestnom rozkaze. Inak sa trestný rozkaz stane právoplatným a vykonateľným podľa § 356. Ak samosudca po doručení odporu nenariadi hlavné pojednávanie z dôvodu, že odpor podala neoprávnená osoba alebo bol podaný oneskorene, odmietne odpor uznesením. Proti tomuto uzneseniu je prípustná sťažnosť, ktorá má odkladný účinok. Ak bol vydaný trestný rozkaz, môže prokurátor vziať späť obžalobu dovtedy, kým sa trestný rozkaz nedoručí niektorej z osôb uvedených v odseku 1. Späťvzatím obžaloby sa trestný rozkaz ruší a vec sa vracia do prípravného konania. Trestný rozkaz sa ruší a vec sa vracia do prípravného konania aj vydaním uznesenia, ktorým nadriadený súd na základe sťažnosti podľa § 241 ods. 4 zrušil uznesenie samosudcu o prijatí obžaloby podľa § 241 ods. 1 písm. j). Trestný rozkaz sa stane právoplatným a vykonateľným, ak odpor nebol podaný, uplynutím lehoty na podanie odporu, alebo ak odpor bol vzatý späť, dňom jeho späťvzatia.

